cyanic-selkie/wikianc huggingface dataset:
Projek X: Vreemdelinge
Intrige
Terug by die huis volg 'n grootskaalse ontploffing van groenligbestraling uit die myn wat al die siekes op die dorp genees. 'n Neerslagtige Phillip word die volgende dag deur Toaan meegedeel dat die dood van die 2021-Laet geen verskil in die toekoms bring nie. Laet was, soos haar tweelingbroer Toaan, 39 jaar oud, maar kon deur bestudering van goudvisse 'n jeugdige voorkoms skep en behou. Sy het sodoende 'n 16-jarige ouderdom vertoon. Daar is tans 'n 16-jarige Toaan en Laetitia woonagtig in Stellenbosch. Toaan salueer ook Phillip as toekomstige President van die Verenigde Nasies en loop weg. 'n Paar maande later volg die suksesvolle uitgee van Henk Breytenbach se onthullende boek, Die Groot Bedrogspul: Die waarheid oor lewe op ander planete, en 'n besoek aan Stellenbosch. Phillip bevriend 'n wildvreemde jonger Laetitia in Stellenbosch omtrent ses maande ná die gebeurtenisse op Koperberg.
Die binnekringpolitiek
Volgens die geskiedenis in die vroeë 2020's was daar al in 1960 tussen die Qwa se humanoïedes (mensagtige robotte) en die Amerikaanse veiligheidsdiens 'n samewerkingsooreenkoms gesluit. Dit wil voorkom of die Qwa die inisieerders was in die verbondsluiting, omdat skielike vooruitgang in die Amerikaanse lugvaart ontwikkel is. Stewiger bande word behou in ruil vir tegnologie, met laasgenoemde wat verkeer tussen aarde en Mars toenemend vergemaklik. Die kennis van ruimtewesens word van die publiek geheim gehou en diegene wat sulke bewerings maak kan in 'n inrigting beland. Die Lugmag te Koperberg word infiltreer. Van hier word die polisietaakmagte en media ingesypel en beheer.
Aanvanklik verloop alles vreedsaam. Die Marskolonie kom egter in opstand oor wette wat die aarde op die Marsbewoners sou afgedwing het. Daar breek oorlog tussen die aarde en Mars uit. Die Marskolonie is van wapens en ruimtetuie voorsien deur die humanoïedes. Die Hoofraad van die Verenigde Nasies, wat die aarde regeer, het dadelik vermoed die Qwa het die oorlog geïnisieer omdat hulle agter die aarde se water aan is. Dit wil voorkom of die aarde as die oorwinnaar uit die stryd getree het en die supermoondheid geword het. Drie mense (aardbewoners) is op Mars gevange geneem terwyl hulle ondersoek ingestel het na gerugte dat die Qwa 'n wurmgat ontdek het wat iemand in tyd kan terugstuur. Die front was dat die Qwa hul foute van die verlede kon regstel, wat vir die aarde groot rampspoed sou beteken. Die drie spioene is met 'n dodelike virus besmet en na 27 Februarie 1999 op Koperberg gestuur. Die Qwa se plan was om die drie ontsnaptes die bevolking op die aarde net voor die begin van die een en twingtigste eeu te besmet. Met miljoene sterftes tot gevolg, sou Mars nie gekolonialiseer word nie en die enkele oorblewenes op aarde sou nie 'n volskaalse inval van die Qwa kon trotseer nie; hierdeur kon die aardse waterbronne sonder moeite verkry word. As newe-effek van die besmetting en sterftes in 1999, sou tydsrimpelings die hele geskiedenis en toekoms herskryf; duisende mense sou sterf (waarvan enkeles sleutelrolle in die weerstand teen die Qwa sou vul). Dit is nou Toaan en Laet se taak om die drie inligtingsdeskundiges op te spoor en met groenligstraling te behandel.
Op die ou end is die Greys/humanoïedes op Koperberg gedood, met Laet wat haar lewe vir die saak opgeoffer het. Die siekes is genees en die inligtingsdeskundiges terug na die toekoms. Die aarde is sy veiligheid-status quo in die verhaalhede en toekoms tot 2021 seker.
Retoromaans
Retoromaans is 'n Romaanse taalgroep wat 'n aantal tale uit Switserland en Noordoos-Italië met altesaam sowat een miljoen sprekers insluit:
Retiese Taal
Sien ook Retiese taal 'n onverwante taal wat in antieke tye in die gebied gepraat is waar Retoromaans nou gepraat word.
Dave Hill (akteur)
Dave Hill (gebore 16 Oktober 1945) is 'n Engelse akteur en skrywer. Hy is bekend vir sy rolle in die rolprent The Full Monty (1997) en in die televisiereekse Chef! (1993) en City Central (1998).
Hexapoda
Die subfilum Hexapoda, wat ses pote beteken, is insekagtiges, die grootste groep geleedpotiges (in terme van die aantal spesies) en sluit insekte in, asook drie kleiner groepe geleedpotiges sonder vlerke: Collembola (springsterte), Protura (oerinsekte), en Diplura. Hierdie drie groepe was voorheen as insekte beskou, maar word nou saam gegroepeer as die Entognathaklas. Insekagtiges is genoem na hul mees kenmerkende eienskap: 'n toraks wat bestaan uit drie gekonsolideerde liggaamselemente, met drie pare pote. Die meeste ander geleedpotiges het meer as drie pare pote.
Bronne
Hierdie artikel is in sy geheel of gedeeltelik vanuit die Engelse Wikipedia-artikel vertaal
Lew Cody
Lew Cody (22 Februarie 1884 – 31 Mei 1934) was 'n Amerikaanse akteur, skrywer, en vervaardiger. Hy was bekend vir sy rolle in die rolprente Dangerous Pastime (1922), Adam and Evil (1927), A Parisian Romance (1932), en By Appointment Only (1933).
Shaindel Antelis
Shaindel Antelis is 'n Amerikaanse akteur.
Janel Moloney
Janel Moloney (gebore 3 Oktober 1969) is 'n Amerikaanse aktrise. Sy is bekend vir haar rolle in die rolprente Concussion (2013) en The Leisure Seeker (2017), en in die televisiereekse The Adventures of Brisco County Jr. (1993) en The West Wing (1999).
Houtperd (astrologie)
Die Houtperd (甲午, jiǎwǔ) is die 31ste jaar van die Chinese kalender (sien die tabel regs onder van die 60-jaarsiklus). Dit is ’n begrip uit die Chinese astrologie en dui op dié maanjare wat gekenmerk word deur ’n verbinding van die eerste Hemelstam (甲, jiǎ; die element Hout en Jang) met die sewende Aardtak (午, wǔ), gesimboliseer deur die Perd (馬, mǎ).
Volgens die Chinese kalender kom so ’n verbinding elke 60 jaar voor. Die laaste Houtperdjaar het in 2014 begin en volgens die Gregoriaanse kalender het dit geduur van 31 Januarie 2014 tot 18 Februarie 2015.
Houtperdjare
Die volgende jare is Houtperdjare:
Witrugstrandloper
Die Witrugstrandloper (Calidris fuscicollis) is 'n skaars voël en somerswerwer wat slegs nog net tien keer in Suid-Afrika opgeteken is. Die voël word selde in die binneland gesien. Die voël is 15 – 17 cm lank, 30 - 45 g groot met 'n vlerkspan van 42 cm. In Engels staan die voël bekend as die White-rumped Sandpiper.
Arévalo de la Sierra
Arévalo de la Sierra is 'n munisipaliteit in die provinsie Soria in die Spaanse outonome gebied Kastilië en León. Volgens die 2012-sensus het die munisipaliteit 'n bevolking van 89 inwoners.
Frank Sheridan
Frank Sheridan (11 Junie 1869 – 24 November 1943) was 'n Amerikaanse akteur. Hy was bekend vir sy rolle in die rolprente The Perils of Divorce (1916), Enlighten Thy Daughter (1917), One Exciting Night (1922), en Conflict (1936).
Axinyssa aculeata
Axinyssa aculeata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinyssa en tot die familie Halichondriidae. Die wetenskaplike naam van die spesie is die eerste keer geldig gepubliseer in 1925 deur Wilson.
Jiro Miyake
Jiro Miyake (三宅 二郎) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Red Coffey
Red Coffey (24 April 1923 – 1 Augustus 1988) was 'n Amerikaanse akteur. Hy was bekend vir sy rolle in die televisiereekse The Huckleberry Hound Show (1958) en Quick Draw McGraw (1959).
Mazda Demio
Die Mazda Demio is 'n superminimotor wat deur Mazda vervaardig en wêreldwyd bemark word sedert 1996, tans in sy vierde geslag. Die Demio word ook prominent bemark as die Mazda2 en onder die vorige naamplate insluitende Mazda 121, Mazda en Ford Metro Festiva Miniwa. Die derde geslag Demio verower die 2008 Wêreldmotor van die Jaar-titel, terwyl die vierde geslag bekroon is met die 2014-2015 "Motor van die Jaar"-toekenning.
Momma Dee
Momma Dee (gebore 21 September 1963) is 'n Amerikaanse aktrise. Sy is bekend vir haar rolle in die rolprente My Side Piece Hit the Lotto (2018) en The Products of the American Ghetto (2018), en in die televisiereeks Love & Hip Hop (2010).
Wieken
Wieken is 'n nedersetting in die munisipaliteit Oude IJsselstreek in die provinsie Gelderland in Nederland.
Eenvoudige Engelse Wikipedia
Die Simple English Wikipedia (Afrikaans: Eenvoudige Engelse Wikipedia) is 'n Engelse uitgawe van Wikipedia, 'n gratis aanlyn ensiklopedie, wat in eenvoudige taal geskryf is. Die doel hiervan is om aan die behoeftes van studente, kinders, persone met verstandelike gestremdhede en mense wat Engels probeer aanleer te voorsien.
Allan Sherman
Allan Sherman (30 November 1924 – 20 November 1973) was 'n Amerikaanse akteur, vervaardiger, en skrywer. Hy was bekend vir sy rolle in die rolprente Indian Summer (1993) en Fired Up! (2009).
Eenvoudige Engelse Wikipedia
Artikels is gewoonlik korter as hulle ekwivalente in die Engelse Wikipedia en bevat tipies slegs basiese inligting: "the Simple English version tends to stick to commonly accepted facts". Die webwerf se koppelvlak is ook vereenvoudig. As voorbeeld word "Random article" (lukrake bladsy) aangebied as "Show Any Page" (Wys enige blad). Die projek gebruik ongeveer 2000 algemene Engelse woorde, en is gebaseer op Basic English, 'n 850-woord internasionale hulptaal wat in die 1920's deur Charles Kay Ogden opgestel is. Materiaal vanaf hierdie wikipedia vorm die basis vir die Een Ensiklopedie Per Kind (One Encyclopedia per Child) projek.
Bairdse strandloper
Die Bairdse strandloper (Calidris bairdii) is 'n skaars voël en somerswerwer wat minder as tien keer in Suid-Afrika opgeteken is. Die voël word selde in die binneland gesien. Die voël is 15 – 17 cm lank, 30 - 45 g groot met 'n vlerkspan van 42 cm. In Engels staan die voël bekend as die Baird's Sandpiper.
Eenvoudige Engelse Wikipedia
Die wikipedia het tans artikels, en is die  grootste Wikipedia.
Gino Anthony Pesi
Gino Anthony Pesi (gebore 3 November 1980) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Battle Los Angeles (2011) en 42 (2013), en in die televisiereekse Dallas (2012) en Shades of Blue (2016).
Pick n Pay
Ander supermarkkettings in Suid-Afrika wat deel vorm van die Pick n Paygroep is die Score supermarkte en Boxer. Pick n Pay is egter tans besig met die omskakeling van Score supermarkte na Pick n Pay franchises. Hierdie inisiatief vorm die kern van Pick n Pay se ekonomiese bemagtigingskema.
As gevolg van 'n afname in wins, het die maatskappy sy werkersvakbonde in Julie 2011 ingelig dat hy 3 137 van sy 36 673 personeellede sou aflê.
Herposisionering
Die Pick n Pay-merk, wat grootliks onveranderd gebly het sedert die 1970's, is in November 2007 herontwerp. Die maatskappy het aangekondig dat 'n merktransformasie sou plaasvind in die vorm van 'n handelsmerkherontwerp, nuwe uniforms, advertensieveldtogte, en die slagspreuk "Geïnspireer deur Jou". Hierdie herposisionering van die ikoniese Pick n Pay merk het gelei tot die verdwyning van die apostroof wat voor die "n" verskyn het.
Edward Hogg
Edward Hogg (gebore 26 Januarie 1979) is 'n Engelse akteur. Hy is bekend vir sy rolle in die rolprente Nicholas Nickleby (2002), White Lightnin' (2009), Anonymous (2011), en Jupiter Ascending (2015).
Knooptrui
'n Knooptrui is 'n tipe gebreide kledingstuk wat voor oop is. Algemeen het cardigans knope vooraan. 'n Meer moderne weergawe van die kleed het geen knopies nie en hang oop deur ontwerp. In teenstelling hiermee, maak 'n trui nie oop aan die voorkant nie, maar moet oor die kop aangetrek word. Dit kan met 'n masjien of die hand gebrei wees.
Lüneberg
Lüneberg (eNcaka in Zoeloe) is 'n klein dorpie in KwaZulu-Natal, Suid-Afrika. Die dorpie lê in die Pongolavallei aan die voet van Ncagaberg, 'n uitloper van die Drakensberg. Dit is slegs met 'n grondpad bereikbaar, en die naaste groot dorp is Paulpietersburg. Die dorpie is onmiskenbaar Duits, en meeste boere van die omgewing stam af van immigrante wat saam met die Hermannsburgse Sendinggenootskap arriveer het. Die dorp bestaan slegs uit 'n kerk, skool met koshuis, polisiestasie, kliniek, algemene handelaar en die slaghuis.
Sendinggenootskap
Die Duitse immigrante het op 2 Augustus 1854 met die sendingskip Candace in Port Natal gearriveer. In 1860 het August Hardeland as superintendent van die Hermannsburgse Sendinggenootskap by Zoeloekoning Mpande toestemming verkry vir die stigting van drie sendingstasies. Die stasies sou gevestig word te eNtombe, eMhlongamvula en eNcaka, lg. die Lüneberg van vandag. Ambagsmanne sou die sendelinge bystaan, maar die sendinggenootskap se geld het opgeraak, sodat hulle hul eie inkomste moes genereer. Hierdie nedersetters het dan 'n konsessie van die Transvaalse regering verkry om hout in die digte woude te kap en te verkoop. Met hierdie opbrengs het die nedersetters plase gekoop en gewasse verbou.
Eerste pastoor en kerkgebou
Toe Heinrich Meyer se tweejarige seun in November 1869 verdrink, was sy graf die eerste in die begraafplaas. Jakob Filter wat sy ter aarde bestelling waargeneem het, is beroep as eerste pastoor. 'n Sooikerk is dan langsaan opgerig, en 'n jaar later, in 1870, ook die skool. Dit is hoofsaaklik vir godsdiensonderrig gebruik, maar ook vir somme en skryflesse, en was die eerste skool in die suidooste van die ZAR (of noord-Natal). Die nedersetters het op die naam Lüneberg besluit omrede die meeste van hulle van Lüneburg in Duitsland afkomstig was. Pastoor Filter het die Zoeloekonings met heidendom, tirannie en barbarisme in verband gebring, en gehoop dat die Britte hulle sou verslaan ten einde opvoeding, wet en orde te bewerkstellig.
Britse betrokkenheid
Vanaf 1875 het aanvalle op plase rondom Lüneburg toegeneem en etlike gedoopte Zoeloes is om die lewe gebring. Daarom het die Duitse setlaars van Lüneburg 'n laermuur om die kerk gebou, met 'n grag rondom wat met water uit 'n leivoor gevul is. Wanneer hulle bedreig is, kon die setlaars hulle in hierdie laer terugtrek. Weens die Z.A.R. se eie probleme, is hulp uit Pretoria geweier.
In 1877 is die Z.A.R. (Transvaal) geannekseer deur Britse magte, en die Duitsers het toe ondersteuning van die Engelse owerhede gevra. Kolonel Evelyn Wood is met die 90ste regiment vir beskerming gestuur. Daarna het hy Fort Clery in 1878 opgerig. Alhoewel slegs 9 km van die eNtombe-slagtingsterrein, is die fort nooit in oorlog gebruik nie, maar het ondermeer as 'n ammunisie-depot gedien.
Anglo-Zoeloeoorlog
Tydens die Anglo-Zoeloeoorlog in 1879 het 120 volwassenes en kinders vir 9 maande in die kerklaer skuiling gevind. In Februarie en Maart van hierdie jaar was 'n Britse wa-konvooi van Lydenburg op pad na Lüneberg. Dit het op 11 Maart by die eNtombe-drif tot stilstand gekom omdat die rivier in vloed was. Hulle is die volgende oggend, 12 Maart, daar deur 'n Zoeloemag oorrompel, en 'n kleiner Britse mag aan die suidekant van die spruit het op die vlug geslaan toe hulle ook aangeval word. 62 soldate en 17 wadrywers het omgekom. Meeste is in 'n massagraf ter plaatse begrawe, maar kaptein Moriarty en enkele offisiere is in Lüneberg se begraafplaas begrawe. Pastoor Filter se seun is saam met ene Larsen deur die Zoeloes om die lewe gebring terwyl hulle as Britse verkenners opgetree het, en 'n gedenkteken dui steeds die plek aan. 'n Grenskommissie het die omliggende gebied in hierdie jaar finaal aan Transvaal toegeken, nadat Zoeloekonings jare lank ook daarop aanspraak gemaak het.
Na eeuwending
Tydens die Tweede Vryheidsoorlog is Fort Clery weer afgebreek, sodat dit nie teen die Engelse gebruik kon word nie. Ook het die eerste skool in die slag gebly, en perdestalle is in 1902 omskep in 'n nuwe skool, wat later uitgebrei is. Die skool van vandag is in 1966 gebou, en in 2007 was daar ongeveer 80 leerlinge in die skool en koshuis, met Duits as die hoof-onderrigtaal.
Warken, Gelderland
Warken is 'n nedersetting in die munisipaliteit Zutphen in die provinsie Gelderland in Nederland.
Andorra la Vella
Andorra la Vella (Katalaans, letterlik "Andorra die Oue"; Frans: Andorre-la-Vieille) is die hoofstad en grootste stad van Andorra en die gelyknamige administratiewe distrik (parroquia). Met 'n bevolking van sowat 23 000 is Andorra la Vella ook die enigste stad in die Prinsdom Andorra, 'n klein onafhanklike land tussen Frankryk en Spanje in die Pireneë.
Andorra la Vella is in die ooste van die Pireneë-bergreeks geleë en vorm ook in geografiese opsig die middelpunt van die prinsdom. Met 1 023 meter bo seevlak is dit die hoogsgeleë hoofstad in Europa.
Rybroek
'n Rybroek, in sy moderne vorm, is 'n noupassende broek wat tot aan die enkels reik, waar dit in 'n knus soom eindig, en word hoofsaaklik vir perdry gedra. 'n Kort tipe rystewel, ook genoem 'n kampstewel of jodhpur boot, word saam met die rybroek gedra.
Oorspronklik was rybroeke slegs noupassend onder die knie tot by die enkel en was getuit bo by die heup; maar moderne materiale het toegelaat dat die tuit verwyder kon word, en sodoende kon die broek steeds ondersteunend en buigsaam wees.
Sachi Kagawa
Sachi Kagawa (香川 幸) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Beenbroek
'n Beenbroek ( leggings) verwys na verskeie vorme van beenbedekkings. Die moderne gebruik van die 1960's het gekom om te verwys na elastiese digsluitende klere gedra oor die bene deur vroue, soos "legwarmers" of "tights". Die gebruik in die 18de eeu verwys na die manne se drag, gewoonlik gemaak van lap of leer wat toegedraai was rondom die been af tot by die enkel. In die 19de eeu het "leggings" gewoonlik verwys na babas se beenklere, bypassend tot 'n baadjie, sowel as beenmantels gemaak van leer of wol en deur soldate en plaaswerkers gedra.
Beenbroeke het prominent teruggekeer na vrouemodes in die 1960's. Met die wye aanvaarding van die sintetiese stof Lycra en die gewildheid van aërobiese oefeninge, het beenbroeke verdere prominensie getoon in die 1970-80's, en het uiteindelik hul weg gevind tot in die straatdrag. Dis 'n deel van die 2010s athleisure modetendens van die dra van aktiewe drag buite sportaktiwiteite en in informele instellings, wat 'n omstrede sosiale norm in die Verenigde State van Amerika geword het
Peter Coffield
Peter Coffield (17 Julie 1945 – 19 November 1983) was 'n Amerikaanse akteur. Hy was bekend vir sy rolle in die rolprent Times Square (1980) en in die televisiereekse Barnaby Jones (1973) en CBS Daytime 90 (1974).
Arenillas
Arenillas is 'n munisipaliteit in die provinsie Soria in die Spaanse outonome gebied Kastilië en León.
Goggomobil
Die Goggomobil was 'n reeks mikromotors wat na die Tweede Wêreldoorlog deur Glas in die Beierse dorp Dingolfing geproduseer is.
Glas het drie modelle op die Goggomobil platform geproduseer: die Goggomobil T sedan, die Goggomobil TS koepee, en die Goggomobil TL wa. Die enjin was 'n lugverkoelde, tweeslag, inlyntweesilindereenheid wat oorspronklik 245 cc verplaas het, maar later vergroot is na 293 cc en 392 cc. Dit het 'n elektriese pre-selektiewe oordragkas gehad, vervaardig deur Getrag, en 'n voetkoppelaar. Die enjin was agter die agterwiele gemonteer. Die vering was deur die aanwending van kronkelvere en swaaiasse rondom onafhanklik.
Altesaam 214 313 sedans, 66 511 koepees en 3 667 transportwaens en bakkies is van 1955 tot 1969 gebou.
Junkers Ju 87
Die Junkers Ju 87 of Stuka was 'n tweeman Duitse duikbomwerper en grondaanvalstuig wat meestal in die Tweede Wêreldoorlog diens gedoen het.
Oderbruch
Die Oderbruch (afgelei van die Middelhoogduitse bruoch: "moerasland") is 'n binnelandse delta van die Oderrivier en yl bevolkte landskap in die administratiewe distrik Märkisch-Oderland van die Duitse deelstaat Brandenburg. Die delta strek tot in die aangrensende Pole.
Ligging
Die Oderbruch strek vanaf die stede Oderberg en Bad Freienwalde in die noordweste oor 'n afstand van 60 kilometer in suidoostelike rigting tot by Lebus. Die delta het 'n wydte van tussen 12 en 20 kilometer. Die Warthe-rivier, die grootste syrivier van die Oder, mond in die Oderbruch-delta uit. Die Oderbruch beslaan 'n oppervlakte van 920 km².
Die Oderbruch se westergrens word deur die hoogplato's van Barnim en Lebus gevorm. Die stede Wriezen en Seelow, die administratiewe sentrum van die distrik Märkisch-Oderland, is teen hellings van hierdie plato's geleë. In die ooste word die delta deur die heuwellandskap Neumärkisches Hügelland en die Warthe-riviervlakte begrens.
Wes van die Oder se rivierloop is die Oderbruch vanaf die middel van die 18de eeu in 'n rivierpolder omgeskep, terwyl sy oostelike oewer, wat in 1945 by Pole ingesluit is en sowat 17 persent van die rivierdelta se totale oppervlakte beslaan, steeds as 'n ongerepte moerasland bewaar gebly het. Die Oderbruch is 'n vlakte met 'n sagte helling wat vanaf 'n hoogte van 14 meter bo seevlak in die weste tot een meter bo seevlak in die noord-weste daal. Die laer geleë dele wes van die Neuenhagener Sporn met 'n wydte van tussen twee en ses kilometer word Niederes Oderbruch ("Laer Oderbruch") genoem.
Kolonisasie
Die stelselmatige kolonisasie het in 1753 in nuut aangelegde straatdorpe begin. Die eerste van hierdie nuwe nedersettings was Neulietzegöricke wat tans deel uitmaak van die munisipaliteit Neulewin en vanweë sy geskiedkundige dorpsuitleg tot historiese monument verklaar is. Baie nedersettings, wat in die tydperk van kolonisasie ontstaan het, kan maaklik aan die voorsetsel Neu... ("Nieu...") in hul name uitgeken word.
Die nuwe setlaars is in gebiede buite Pruise gewerf en het sekere voorregte geniet. Die meeste van hulle het uit Hesse-Darmstadt, Mecklenburg, Palts-Zweibrücken, Sakse en Württemberg, maar ook uit Neder-Oostenryk en die Switserse kanton Neuchâtel gekom. Talle koloniste was egter ook uit die nabygeleë Neumark afkomstig en het die drooggelegde grond vanuit die aangrensende hoër geleë gebiede begin koloniseer. Plekname soos Beauregard en Vevais herinner nog steeds aan Franssprekende setlaars uit Switserland.
Junkers Ju 87
Die Stuka is deur Hermann Pohlmann ontwerp en het die eerste keer in 1935 gevlieg. Dit maak sy gevegsdebuut in 1936 as deel van die Luftwaffe se Condor Legioen gedurende die Spaanse Burgeroorlog.
Jeffrey Holland (akteur)
Jeffrey Holland (gebore 17 Julie 1946) is 'n Engelse akteur. Hy is bekend vir sy rolle in die televisiereekse Are You Being Served? (1972), Hi-de-Hi! (1980), You Rang, M'Lord? (1988), en Oh Doctor Beeching! (1995).
Junkers Ju 87
Ontwikkeling
Die idee om so 'n vliegtuig te ontwikkel, het ontstaan toe Ernst Udet in September 1933 'n vertoning van die Curtiss Hawk II in die VSA gesien het (Model 65, die uitvoerweergawe van die XF11C-2 ontwerp vir die Amerikaanse Vloot). Udet het twee gekoop wat deur Hermann Göring betaal is en hulle na Duitsland vervoer het waar hy hulle aan die Ministerie van Lugvaart gedemonstreer het. Hulle is aan 'n deeglike ondersoek onderwerp en het dus bygedra tot die rol wat Udet ten gunste van duikbomwerpers en die ontwikkeling van die Ju 87 gespeel het.
Die eerste jare
Aan die begin van die Tweede Wêreldoorlog behaal die Junkers Ju 87 groot suksesse teen onvoorbereide troepe.
Vir die Luftwaffe het dit gelyk asof die vliegtuie presiese bombardering kan uitvoer, wat, as dit in geld, materiaal en mannekrag gemeet word, goedkoop genoem kon word. Dit was 'n plaasvervanger vir artillerie en het uitstekende lugondersteuning aan die infanterie gebied. Hans-Ulrich Rudel verwoes eenhede van die Sowjetunie met hierdie vliegtuig.
Kenmerke
Die Junkers Ju 87 was een van die mees gespesialiseerde ontwerpe wat nog ooit in massaproduksie vervaardig is. Die vliegtuig was toegerus met 'n venster in die vloer waardeur die vlieënier die teiken kon sien, en toegerus met lugremme wat die duik aansienlik kon vertraag, sodat hy akkuraat kon mik. Later is sirenes op die vliegtuig gemonteer met die bynaam "die trompette van Jerigo". Die oomblik as die Stuka begin duik, het die sirenes begin brul. Die geluid daarvan het die meeste van die tyd paniek op die grond paniekerig gesaai en dus 'n groot sielkundige impak op die vyand gehad.
Tipes
Die Junkers Ju 87B-tipe kon een bom van 500 kg of een van 250 kg en vier van 50 kg dra. Die berugte bobaasvlieënier Hans-Ulrich Rudel slaag egter daarin om die Russiese slagskip Marat met 'n 1000 kg-bom te laat sink. Die vliegtuig het 'n beperkte reikafstand van 285 km gehad. Die klein bomvrag is vergoed deur die kort hanteringstyd op die basis, en sommige vliegtuie het tot ses vlugte per dag onderneem. Die nadeel van die vliegtuig was die lae spoed, wat dit 'n maklike teiken vir vyandelike vliegtuie maak. Daarbenewens het die vliegtuig ter verdediging slegs 'n masjiengeweer na agter gehad, wat in die praktyk, 'n baie ondoeltreffende verdediging was. Dit het die vliegtuig 'n maklike prooi  vir geallieerde jagters gemaak. Aan die oostelike front het die Ju 87G Stuka, toegerus met 'n kanon, 'n nuwe funksie gekry as 'n anti-tenkwapen. Hier het die toestel die byname "Kanonenvogel" of "Flugzeug mit den langen Stangen" gekry.
'n Ander variant was die Junkers Ju 87E Stuka. Dit was 'n gewysigde ontwerp wat bedoel was vir die gebruik van die Graf Zeppelin-vliegdekskip en van die hulpvliegdekke van omgeboude vragskepe. Die Ju 87E was toegerus met vouvlerke en kon 'n torpedo vervoer. Slegs enkele toetsmodelle is gebou.
Na die Junkers Ju 87 "Stuka" sou 'n tweede weergawe verskyn, die Junkers Ju 187/287. Dit het egter reeds in die ontwerpfase minder goed gevaar as wat verwag is, en het boonop geen toegevoegde waarde meer as die Focke-Wulf Fw 190 aangebied nie, sodat produksie gestaak is.
Gebruik in ander lugmagte
Die Ju 87 is ook deur die Italiaanse lugmag gebruik en het die bynaam Picchiatello gekry. Die Hongaarse, Roemeense en Bulgaarse lugmagte het ook hierdie vliegtuig gebruik.
Bruin boleet
Die bruin boleet (Imleria badia (Fr.) Vizzini 2014) is 'n eetbare swamspesie wat in Europa en Noord-Amerika, asook in Suid-Afrika voorkom, waar dit in naald- of gemengde woude op die grond of op verrottende boomstompe groei, soms in produktiewe getalle. Beide die wetenskaplike en gewone name verwys na die kleur van die kappie of mus.
Kenmerke
Die vrugliggaam is 'n paddastoel met 'n mus wat kastaiingbruin tot donkerbruin van kleur is. Soos ander bolete het dit 'n himenium met porieë wat aanvanklik room tot liggeel van kleur is en later groenerig-geel word. Die poriebuisies is 0,8 tot 1,5 cm diep en kan maklik verwyder word. Die steel is glad en kan 4 tot 9 cm lank word. Die spoorafdruk is olyfkleurig. Die paddastoel is eetbaar en smaaklik.
Wiskundige terminologie
'n Groot aantal tegniese woorde en terme word in wiskunde ingespan. Die terme verskyn dikwels in woordsomme, lesings en in die gedrukte media. Baie van hierdie woorde is algemene Afrikaanse terme, maar kan 'n meer spesifieke, nie-ooglopende betekenis hê wanneer dit in 'n wiskundige konteks gebruik word.
Bewerkingstekens
Verwantskapstekens
Som van / vermeerder / totaal
Verskil / verminder / - (minus)
Produk van / vermenigvuldig / × (maal)
Deler / deeltal / kwosiënt / ÷ (deel)
Veelvoude
Faktore
Magte
Getalle
Volgorde van bewerkings
Seat Ibiza
Die Seat Ibiza is 'n superminimotor vervaardig deur die Spaanse motorvervaardiger SEAT sedert 1984. Die Ibiza is vernoem na die Spaanse eiland Ibiza, en die gebruik daarvan in die superminimotorreeks is die tweede benaming van modelle na Spaanse stede, ná die Seat Ronda.
Dit is vrygestel by die 1984 Parys Motorskou as die eerste motor wat ontwikkel is deur SEAT as 'n onafhanklike maatskappy, alhoewel dit ontwerp is deur Seat in samewerking met bekende maatskappye soos Italdesign, Karmann en Porsche.
Vanaf die tweede generasie weergawe af, was SEAT deel van die Duitse motorsaak Volkswagengroep en alle verdere Ibiza geslagte, asook die res van die SEAT model reeks, is gebou op Volkswagengroep platforms, onderdele en tegnologie.
Cannes-rolprentfees 2004
Die 57ste jaarlikse Cannes-rolprentfees is van 12-23 Mei 2004 gehou. Die Amerikaanse akteur en vervaardiger Quentin Tarantino was die voorsitter van die jurie. Die Italiaanse aktrise Laura Morante het die opening- en die afsluitingseremonie aangebied. Altesaam 50 rolprente en kortfilms is vir mededinging gekies.
Die Amerikaanse rolprent Fahrenheit 9/11, met Michael Moore as regisseur, het die Palme d'Or gewen. Die fees is geopen met Pedro Almodóvar se Bad Education (La mala educación) en afgesluit met De-Lovely van Irwin Winkler.
Taylor Momsen
Taylor Momsen (gebore 26 Julie 1993) is 'n Amerikaanse aktrise en vervaardiger. Sy is bekend vir haar rolle in die rolprente How the Grinch Stole Christmas (2000), We Were Soldiers (2002), Spy Kids 2: Island of Lost Dreams (2002), en Underdog (2007).
Masao Takada
Masao Takada (高田 正夫) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Pous Gajus
Gajus (ook gespel ‘Caius’) was die 28ste pous van die Rooms-Katolieke Kerk.
Biografie
Pous Gajus is waarskynlik gebore in Dalmasië en was dalk verwant aan die heilige Susanna van Rome (ook Susanna van Concordia genoem). Susanna se pa, die heilige Gabinius was glo 'n broer van Gajus. Daar word ook beweer dat hy verwant was aan keiser Diocletianus. Op 17 Desember 283 volg hy Pous Eutichianus op en regeer tot sy dood op 22 April 296. Hy word opgevolg deur Pous Marcellinus.
Pontifikaat
Daar is feitlik niks bekend oor sy lewe. Sy bewind word gekenmerk deur 'n tyd van vrede voor die laaste vervolging. Hy word genoem in die “Deposito Epicoporum” uit die 4de eeu, maar nie as martelaar nie. Hy is begrawe in die Callixtus katakombe. Sy seëlring is in sy graftombe gevind.
Verering
Pous Gajus word as heilige vereer in die Rooms-Katolieke Kerk en sy feesdag is op 22 April, saam met Pous Soter. In die Oosters-Ortodokse Kerk is sy feesdag op 18 Desember. Hy word gewoonlik afgebeeld met die pouslike tiara en saam met die heilige Nereus. Hy word veral in Dalmasië en Venesië vereer.
Nota
Saamgestel uit die Nederlandse, Engelse, Duitse en Franse wiki’s.
Susan Anton
Susan Anton (gebore 12 Oktober 1950) is 'n Amerikaanse aktrise en vervaardiger. Sy is bekend vir haar rolle in die rolprente Goldengirl (1979) en Cannonball Run II (1984), en in die televisiereekse Stop Susan Williams (1979) en Baywatch (1989).
Gunningjanfrederik
Die spesie is 'n woudbewonener en insekvreter verwant aan die klein vlieëvangers algemeen bekend as spekvreters; en soos hierdie was die spesie voorheen saam met lysters (Turdidae) geplaas.
Die Gunningjanfrederik word geaffekteer deur habitatverlies. Aangesien dit meer algemeen voorkom as voorheen geglo, is die spesie se status van Kwesbaar na Naby bedreig verlaag in die 2007 Rooi Lys van Bedreigde Spesies.
Heuglinjanfrederik
Die Heuglinjanfrederik (Cossypha heuglini) is 'n voëlspesie in die familie Muscicapidae. Dit kom voor in Angola, Botswana, Burundi, Kameroen, Sentraal-Afrikaanse Republiek, Tsjad, Republiek van die Kongo, Demokratiese Republiek van die Kongo, Etiopië, Gaboen, Kenia, Malawi, Mosambiek, Namibië, Rwanda, Somalië, Suid-Afrika, Soedan, eSwatini, Tanzanië, Uganda, Zambië, en Zimbabwe.
Vuurperd (astrologie)
Die Vuurperd (丙午, bǐngwǔ) is die 43ste jaar van die Chinese kalender (sien die tabel regs onder van die 60-jaarsiklus). Dit is ’n begrip uit die Chinese astrologie en dui op dié maanjare wat gekenmerk word deur ’n verbinding van die derde Hemelstam (丙, bǐng; die element Vuur en Jang) met die sewende Aardtak (午, wǔ), gesimboliseer deur die Perd (馬, mǎ).
Volgens die Chinese kalender kom so ’n verbinding elke 60 jaar voor. Die laaste Vuurperdjaar het in 1966 begin en volgens die Gregoriaanse kalender het dit geduur van 21 Januarie 1966 tot 8 Februarie 1967.
Vuurperdjare
Die volgende jare is Vuurperdjare:
1446
Die jaar 1446 was 'n gewone jaar wat volgens die Gregoriaanse kalender op 'n Donderdag begin het. Dit was die 46ste jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Bobby Sherman
Bobby Sherman (gebore 22 Julie 1943) is 'n Amerikaanse akteur en komponis. Hy is bekend vir sy rolle in die rolprente Bad Santa (2003) en Christine (2016), en in die televisiereekse Shindig! (1964) en Here Come the Brides (1968).
Mossiesheuwels
Die Mossiesheuwels (Russies: Воробьёвы горы Worobjowi Gori; tussen 1935 en 1999 Leninheuwels genoem) is 'n heuwel met 'n hoogte van 80 m bo seevlak in die Russiese hoofstad Moskou, geleë tussen die hoofgebou van die Lomonossof-universiteit en die oewer van die Moskwa-rivier, vlakby die Olimpiese Loezjniki-kompleks en die gelyknamige stadion (waar in 2018 ook wedstryde van die Sokkerwêreldbeker gehou is, insluitende die eindwedstryd). Die heuwel se naam is afgelei van die dorpie Worobjowo ("Mossie") wat van oudsher in vorstelike besit was. So is hier 'n aantal adellike paleise opgerig. Die oudste verwysings na Worobjowo dateer uit die 15de eeu.
Die hele nedersetting is in 1956 gesloop om plek te maak vir die nuwe Lomonosof-universiteitskampus. Net die dorp se klein Drievuldigheidskerk, wat in die vroeë 19de eeu in die klassisistiese styl ontstaan het, het bewaar gebly. Danksy die inisiatief van die Moskouse tronkarts Friedrich Joseph Haas (1780−1853) is prisoniers in die nabygeleë gevangenis toegelaat om aan kerkdienste in die kerk deel te neem. Die kerk is ook nie in die Sowjettydperk gesluit nie sodat sy oorspronklike interieur bewaar gebly het.
Nadat die Verenigde State die Sowjetunie op 16 Desember 1933 amptelik erken het en diplomatieke betrekkinge aangeknoop het, is die bou van 'n ambassadekompleks oorweeg. Sowjetleier Josef Stalin het in Januarie 1934 aan die eerste Amerikaanse ambassadeur William C. Bullitt 'n perseel in die Mossiesheuwels (destyds Leninheuwels) in die vooruitsig gestel, maar onderhandelinge daaroor was vrugteloos, onder meer omdat die voorgestelde terrein te ver van die middestad geleë was. Die Ambassade het in 'n gebou naby die Rooiplein ingetrek totdat die nuwe ambassadekompleks in die Presnenski-distrik in 1953 geopen is.
Die heuwel, wat in 1987 tot natuurmonument verklaar is en sedert 1998 as natuurbewaringsgebied (met 'n totale oppervlakte van 137 hektaar) beskerm word, maak deel uit van 'n uitgestrekte openbare park wat oor 'n afstand van vier kilometer langs die Moskwa-rivier strek. Die Mossiesheuwels word onder die oudste en gewildste van Moskou se ruim vyftig groen ruimtes en openbare ontspanningsgebiede gereken en bied 'n panoramiese uitsig oor die stad (mits daar geen rookmis oor die middestad hang nie). Die Mossiesheuwels maak sedert 2003 amptelik deel uit van Moskou se bekendste park, Gorkipark, al is hulle buite die eintlike parkterrein geleë.
Belangrike besienswaardighede, wat deel uitmaak van Moskou se stadshorison, kan vanaf die heuwel waargeneem word - soos die Kremlin-mure, 'n groot aantal kerkkoepels en elkeen van die Sewe Susters-wolkekrabbers. As ontspanningsgebied is die heuwel gewild by drawwers, balsportentoesiaste en - gedurende die wintermaande - by skisportaanhangers. Nuut getroude pare bring tradisioneel 'n besoek aan die heuwel. Die befaamde rolprentateljee Mosfilm is in die nabyheid van die Mossiesheuwels geleë.
Literêre verwysings
Die eindtoneel van Michail Boelgakof se roman Master i Margarita ("Die meester en Margarita") speel in die Mossiesheuwels af.
Isaias Afwerki
Isaias Afwerki (Tigrinya: ኢሳያስ ኣፍወርቂ [isajas afwɐrkʼi]), gebore 2 Februarie 1946, is die eerste en huidige president van Eritrea, 'n pos wat hy beklee het sedert die Eritrease onafhanklikheidsoorlog in 1993. Hy het die Eritrean People's Liberation Front (EPLF) tot 'n oorwinning in Mei 1991 gelei, en die dertigjarige oorlog vir onafhanklikheid beëindig.
Isaias is die leier van Eritrea se enigste wettige politieke party, die People's Front for Democracy and Justice (PFDJ). Hy is deur die Verenigde Nasies en Amnestie Internasionaal aangehaal vir die skending van menseregte. In 2015 het Reporters Without Borders Eritrea onder die regering van president Isaias Afewerki vir die agtste jaar in die persvryheidsindeks geplaas.
Tom Hollander
Tom Hollander (gebore 25 Augustus 1967) is 'n Engelse akteur, vervaardiger, en skrywer. Hy is bekend vir sy rolle in die rolprente Gosford Park (2001), Pride & Prejudice (2005), Pirates of the Caribbean: At World's End (2007), en In the Loop (2009).
Byname van Suid-Afrikaanse stede en dorpe
Byname van Suid-Afrikaanse stede en dorpe
Roemenië
Die amptelike taal is Roemeens, 'n Romaanse taal. Die etniese samestelling van Roemenië is soos volg: 89% is Roemeens, 7% Hongaars, 3,5% Roma en die res bestaan uit 'n klein aantal Duitsers, Russe, Turke en Jode. 81% van die bevolking behoort aan die Roemeens-Ortodokse Kerk.
Roemenië het op 29 Maart 2004 'n lidland van die NAVO en op 1 Januarie 2007 'n lidland van die Europese Unie geword.
Roemenië beklee die 52ste plek in die menslike-ontwikkelingsindeks, en is 'n ontwikkelende land met 'n hoë-inkomste-ekonomie. Dit het die 45ste grootste ekonomie ter wêreld volgens nominale BBP, met 'n jaarlikse ekonomiese groeikoers van 3,5% in 2020.
Etimologie
Die woord "Roemenië" (România) is afgelei van Român ("Roemeens") en die Latynse Romanus ("Romeins"). Die oudste dokument in Roemeens is van Câmpulung van 1521 (bekend as "Neacșu se brief van Câmpulung"). In die brief waarsku Neacşu die burgemeester van Brașof oor 'n Turkse bedreiging. In plaas van Walachye word die naam wat die inwoners self aan hul land gegee het gebruik: Țara Românească, die "Roemeense land" (Țara van Latyn Terra vir land). In die volgende eeue was daar twee spellings: Român en Rumân. In die 17de eeu is besluit om aan die vorm umân, wat dikwels vir laer klasse gebruik word, die betekenis "lyfeiene" te gee, terwyl die vorm român 'n etno-linguistiese betekenis verkry het. Ná die afskaffing van slawerny in 1746 het die vorm rumân begin verdwyn en die vorm român(esc) het uiteindelik die korrekte en enigste aanvaarde spelling geword. Die naam România het die algemene naam vir alle Roemeense lande geword en dit is die eerste keer in die vroeë 19de eeu gebruik. Die Roemene is die mees oostelike Romaanse volk; dit word heeltemal omring deur nie-Romaanse lande ("'n Romaanse eiland in 'n Slawiese See").
Geografie
Roemenië is in die sentrale en suidoostelike deel van Europa geleë en beslaan ’n oppervlakte van 238 397 km². Die Roemeense grense word deur hoofsaaklik twee riviere gevorm: die Donau in die suide en die Proet in die ooste.
Roemenië word in die noorde begrens deur Oekraïne, in die ooste deur Moldowa, Oekraïne en die Swartsee, in die suide deur Bulgarye, terwyl Serwië en Hongarye in die weste lê. Roemenië beslaan dele van die historiese gebiede Banat, Dasië, Dobroedja, Moldawië, Transsilvanië en Walachye. Die noordelike en sentrale deel van dié land word gekenmerk deur die Karpateberge of Karpate.
Roemenië het 'n gematigde klimaat van koue winters en warm somers. Die gemiddelde jaartemperatuur wissel van noord na suid tussen 7 en 11 °C. Die neerslag wissel baie. Dit reën min langs die kus, terwyl dit in die Karpate gemiddeld tot 1 400 mm per jaar reën.
Die land het ook 'n kusstrook aan die Swartsee (245 km). Kenmerkend vir die Roemeense landskap is die groot boog wat die Karpate maak, 'n middelgebergte uit die Tersiêr, en die heuwels en plato's, met laagvlaktes langs die groot riviere.
Tipies van die Karpate is die baie bergmassiewe wat deur riviervalleie van mekaar geskei word met 14 bergreekse wat hoogtes van meer as 2 000 m bereik waarvan Moldoveanu-piek die hoogste is teen 2 544 m.
Natuurlike en semi-natuurlike ekosisteme beslaan ongeveer 47% van die land se oppervlakte. Daar is bykans 10 000 km² (ongeveer 5% van die totale oppervlakte) se beskermde gebiede in Roemenië wat bestaan uit 13 nasionale parke en drie biosfeerreservate.
Roemenië het een van die grootste dele van die ongerepte woud in Europa (byna 27% van sy grondgebied). Ongeveer 3 700 plantspesies is in die land geïdentifiseer (23 is as natuurlike monumente verklaar, 74 uitgesterf, 39 bedreig, 171 kwesbaar en 1 253 skaars).
Die fauna van Roemenië bestaan uit 33 792 diersoorte (33 085 ongewerweldes en 707 gewerweldes. Daar is byna 400 unieke soorte soogdiere, voëls, reptiele en amfibieë, insluitend ongeveer 50% van Europa se bruinbere (Rusland uitgesluit) en 20% van die wolwe.
Die Donaurivier vloei in die Swartsee en vorm die Donaudelta, wat die tweede grootste en bes bewaarde delta in Europa is, 'n biosfeerreservaat en wêrelderfenisgebied weens sy biodiversiteit. Die Donaudelta is die grootste aaneenlopende moerasland in Europa (5 800 km²), en ondersteun 1 688 verskillende plantspesies. Byna al die Roemeense riviere mond uiteindelik in die Donau uit, deels via die Tisza, waarin die Mures- en Somesriviere dreineer wat in die berge ontspring. Die riviere suid van die Transsilvaanse Alpe, die Jiu, Arges, Prahova en Ialomita mond direk in die Donau uit.
Die Oltetrivier ontspring in die middel van die Karpate en vloei deur die Transsilvaanse Alpe. Die Siret en Proet word uit die oostelike deel van die Karpate en uit die Moldawiese hoogvlakte gevoed. Daar is baie mere langs die Donau en lagunes langs die kuslyn. Dit is moeilik om die rivierstelsel se watervlak te beheer en oorstromings kom voor. 'n Ander natuurverskynsel wat Roemenië nou en dan teister is aardbewings.
Roemeense kuslyn
Daar is geen natuurlike hawens aan die Roemeense kuslyn nie. Die enigste hawe vir groot skepe is Constanța, na die Oekraïense hawe Odessa, die grootste hawe langs die Swartsee. Die Donaurivier se delta ondervind in die somer subtropiese klimaatstoestande terwyl die binneland van Roemenië 'n kontinentale klimaat het.
Devon Aoki
Devon Aoki (gebore 10 Augustus 1982) is 'n Amerikaanse aktrise. Sy is bekend vir haar rolle in die rolprente 2 Fast 2 Furious (2003), Sin City (2005), DOA: Dead or Alive (2006), en War (2007).
Roemenië
Roemeense kuslyn
Gevolglik is die somers in die binneland uiters warm en die winters baie koud. Uiteenlopende soorte diere en voëls, onder meer pelikane, tropiese voëls, bere, wolwe, takbokke en rooikatte kom in die land voor. Daar is soms baie sterk winde in die berge; een van die kwaaiste winterwinde is die noordelike Crivat, wat dikwels groot skade aan oeste aanrig.
Marshall Campbell
Sir Marshall Campbell (1848–1917) was 'n Natalse baanbreker op die gebied van suikerrietverbouing, suikermagnaat en politikus wat as afgevaardigde na Bantoesake omgesien het.
Asmara
Asmara (Arabies: أسمرة, Tigrinya: ኣስመራ, voorheen Asmera) is die hoofstad en grootste stad van Eritrea met 'n bevolking van 963 000 in 2020 en 'n oppervlakte van 45 km². Die stad is in die sentrum van Eritrea in die Groot Skeurvallei geleë. Asmara is bekend vir sy goed bewaarde koloniale Italiaanse Modernistiese argitektuur. Die Modernistiese stad van Asmara is in 2017 deur Unesco as wêrelderfenisgebied gelys.
Roemenië
Ná die Romeinse heerskappy
Tussen 271 en 275 verlaat die Romeine die voormalige Dacia, waar die Gote binnegeval het. Hulle het daar gewoon tot die vierde eeu saam met die plaaslike bevolking. Toe kom 'n nomadiese volk, die Hunne. Die Gepiede en die Aware het tot in die agtste eeu in Transsilvanië regeer, toe die Bulgare Dacia by hul ryk gevoeg het en dit tot 1018 regeer het.
Asmara
Geskiedenis
Asmara was 'n dorp tot ongeveer 1880, toe dit 'n streeksadministrasiesentrum in Ethiopië geword het. Dit het in 1900 die hoofstad van die Italiaanse kolonie van Eritrea geword. Teen die einde van die dertiger jare het die Italianers die voorkoms van die stad geweldig verander. Hulle het verskillende geboue volgens 'n nuwe stadsplan gebou, soos die katedraal Chiesa della Beata Vergine del Rosario (Asmara) en die Fiat Tagliero-vulstasie. Asmara het byvoorbeeld die bynaam Piccola Roma (klein Rome) gehad. Daar is nog baie geboue met 'n Italiaanse inskripsie en styl.
Walter Bedell Smith
Smith het in 1911 as privaat by die Indiana Army National Guard ingetree. In 1917, tydens die Eerste Wêreldoorlog, is hy as tweede luitenant aangestel. Hy is gewond in die Aisne-Marne-offensief in 1918. Na die Eerste Wêreldoorlog was hy 'n personeelbeampte en instrukteur by die Amerikaanse leër Infanterieskool Army. In 1941 word hy sekretaris van die algemene staf, en in 1942 word hy sekretaris van die gekombineerde stafhoofde. Sy pligte het onder meer deelgeneem aan besprekings van oorlogsplanne op die hoogste vlak, en Smith het president Franklin D. Roosevelt dikwels oor strategiese aangeleenthede ingelig.
Roemenië
Ná die Romeinse heerskappy
Transsilvanië was Hongaars vanaf die stigting van die Hongaarse Koninkryk in die tiende of elfde eeu tot die sestiende eeu; toe word die prinsdom Transsilvanië gevorm. Maar weens die verwoesting en finansiële las is die plaaslike bevolking nie deur die migrante geraak in hul lewenswyse en hul kultuur nie. Die Pechenegs, Cumans en Uzen was ook op Roemeense terrein, soos dit blyk uit argeologiese opgrawings. Die Roemeense owerhede Walachye (deur Basarab I) en Moldawië (deur die Maramureșaan Dragoș) is tussen die dertiende en veertiende eeu gestig. In die Middeleeue het die Roemene in twee verskillende en onafhanklike Roemeense owerhede gewoon: Walachye (Roemeens: Țara Românească – Roemeense Land) en Moldawië (Roemeens: Moldova), maar ook in die Hongaarse Transsilvanië.
Walter Bedell Smith
Smith het in September 1942 die stafhoof van Eisenhower by AFHQ geword. Hy het 'n reputasie verwerf as Eisenhower se 'luikman' vir sy bruisende en veeleisende manier. Hy was egter ook in staat om Eisenhower te verteenwoordig in sensitiewe missies wat diplomatieke vaardigheid benodig. Smith was betrokke by die onderhandeling van die wapenstilstand tussen Italië en die Geallieerdes, wat hy namens Eisenhower onderteken het. In 1944 word hy die stafhoof van SHAEF, weer onder Eisenhower. In hierdie posisie het Smith ook suksesvol onderhandel om voedsel- en brandstofhulp deur Duitse lyne gestuur te word vir die koue en hongerige Nederlandse burgerbevolking, en het hy die eerste Kanadese leër in Nederland bespreek vir die vreedsame en volledige Duitse kapitulasie. In Mei 1945 ontmoet Smith verteenwoordigers van die Duitse Hoë Kommando in Reims, Frankryk, om die oorgawe van die Duitse weermag te voer, en hy onderteken die Duitse instrument van oorgawe namens generaal Eisenhower.
Sakae Takahashi
Sakae Takahashi (高橋 栄) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Marshall Campbell
Lewe
Campbell is in 1848 in Glasgow, Skotland as seun van William John Campbell en sy vrou Agnes gebore. Toe Marshall twee jaar oud was, het sy ouers besluit om na Suid-Afrika te emigreer. Emigrasie na die Kaap is destyds deur skema's bevorder, soos dié van J.C. Byrne & Co., 'n onderneming wat tussen 1849 en 1851 die vestiging van sowat 2 500 Britse setlaars in die destydse kolonie Natal bevorder het.
Roemenië
Laat Middeleeue
In 1475 verslaan Stefanus die Grote van Moldawië (Ștefan cel Mare) die Turke in die Slag van Vaslui. Ander heersers in die 15de eeu soos Vlad Dracula, ook bekend as Vlad die Deurboorder (Vlad Țepeș), heerser van Walachye, en Johannes Hunyadi (Iancu de Hunedoara, heerser van Transsilvanië) het ook teen die Turke geveg. Ondanks die oorwinnings in die 15de eeu het Walachye en Moldawië aan die einde van die vyftiende, vroeë 16de eeu (1476 – Walachye, 1514 – Moldawië) onder die susereiniteit van die Ottomaanse Ryk gekom. Soos vasalstate, het hulle volledige interne outonomie en 'n sekere eksterne onafhanklikheid gehad, wat hulle aan die einde van die 18de eeu heeltemal verloor het. In 1812 het die Russiese Ryk die oostelike helfte van Moldawië geannekseer (hoewel Moldawië dit gedeeltelik herwin het na die Verdrag van Parys in 1856). In 1775 het die Keiserryk Oostenryk die noordelike deel van Boekowina (Noord-Moldawië) geannekseer en die Ottomaanse Ryk het die suidoostelike deel van Moldawië, die Boedzjak (Roemeens: Bugeac), geannekseer.